Diari Oficial de la Generalitat Valenciana


Sumari del DOGV 3120, del 12-11-1997 (1997/11606)

RESOLUCIÓ de 3 d'octubre de 1997, del director general d'Interior, d'assumpció provisional de les funcions de Patronat de la fundació Patronat Hernández.
---------------------------------------------------------------------------------------------------------------------------------------------------------

### Dades del document

Número de DOGV
:   3120

Data del DOGV
:   12-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11968


Organisme emissor
:   Conselleria de Presidència

Tipus de document
:   Resolució

3742 RESOLUCIÓ de 3 d'octubre de 1997, del director general d'Interior, d'assumpció provisional de les funcions de Patronat de la fundació Patronat Hernández. [97/C11311]
  
Vist l'expedient de la fundació Patronat Hernández, sobre assumpció provisional de les funcions de l'òrgan de govern, resulten els següents:
  
Fets
  
I. La fundació Patronat Hernández va ser classificada pel Ministeri d'Instrucció Pública i Belles Arts, en data 8 de novembre de 1930, com de beneficència docent, la finalitat de la qual era concedir 10 beques per a estudis de Batxillerat. Aquesta fundació figura inscrita en el Registre de Fundacions amb el número 4(A). El patronat de l'esmentada entitat es va encomanar a l'alcalde d'Alcoi, al lletrat més antic en exercici en aquesta ciutat, senyor Domingo Espinós Vilaplana, al senyor Rafael Sanús Aura i al senyor José Monllor Aura.
  
II. El dia 3 de maig de 1996, l'alcalde d'Alcoi va manifestar que no hauria trobat antecedents relatius a aquesta fundació, de la qual tampoc no té notícies del seu funcionament. Així mateix, en el Registre de Fundacions de la Comunitat Valenciana no consta l'acceptació de cap patró. El patrimoni actual de la fundacional consisteix en 405.000 pessetes, invertides en deute perpetu i 178.170 pessetes en un compte corrent. Els dits béns es troben en l'actualitat inclosos en un expedient del Banc d'Espanya sobre presumpció d'abandonament.
  
Fonaments de dret
  
1. Aquesta Direcció General és competent per a la tramitació i resolució del present expedient en virtut del que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
2. Que segons el que disposa l'article 32.2.e de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, el Protectorat podrà exercir provisionalment les funcions de l'òrgan de govern de la fundació si per qualsevol motiu falten totes les persones cridades a integrar-lo.
  
3. Estableix l'article 4.1.i del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, l'obligatorietat de la inscripció en el Registre de Fundacions de la Comunitat Valenciana de les substitucions pel Protectorat dels òrgans de govern i l'exercici provisional de funcions per aquell, si per qualsevol motiu falten totes les persones cridades a integrar el patronat.
  
Vistos els preceptes legals i altres generals de pertinent aplicació, resolc:
  
1. Atribuir al Protectorat l'exercici provisional de les funcions de l'òrgan de govern de la fundació Patronat Hernández.
  
2. Inscriure en el Registre de Fundacions de la Comunitat Valenciana l'exercici provisional, per part del Protectorat, de les funcions de l'òrgan de govern de la fundació.
  
Notifiqueu la present resolució, que no posa fi a la via administrativa, amb l'advertiment que contra ella es pot interposar un recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació.